Eyjasundsbikarinn afhentur í fyrsta skipti Sigrún með Eyjasundsbikarinn ásamt Írisi Róbertsdóttur , bæjarstjóra . Ljósmynd / Aðsend Eyjasundsbikarinn var afhentur í vikunni í fyrsta skipti en bikarinn fá þeir sem synt hafa Eyjasundið , sem er milli Vestmannaeyja og Landeyjasands . Alls hafa fimm einstaklingar synt Eyjasundið en 60 ár eru síðan Eyjólfur Jónsson synti það fyrstur manna árið 1959 . Fyrr á þessu ári synti Sigrún Þuríður Geirsdóttir , sem er frænka Eyjólfs , fyrst kvenna Eyjasundið . Í kjölfar þess og í tilefni af 100 ár kaupstaðarafmæli Vestmannaeyjabæjar á þessu ári ákvað bæjarráð Vestmannaeyja að láta útbúa sérstakan Eyjasundsbikar þar sem fram koma nöfn þeirra sem þreytt hafa umrætt sund . Auk þess var útbúinn upplýsingaskjöldur um Eyjasundið sem verður settur upp í íþróttahúsi Vestmannaeyja . Íris Róbertsdóttir bæjarstjóri Vestmannaeyja afhenti Sigrúnu Þuríði Eyjasundsbikarinn við hátíðlega athöfn í Safnahúsinu í Vestmannaeyjum síðastliðinn sunnudag . Auk Sigrúnar var Kristinn Magnússon , sem var sá þriðji til að synda Eyjasundið , viðstaddur og tóku þau við viðurkenningum frá Vestmannaeyjabæ . Sundmennirnir fimm sem synt hafa Eyjasundið eru :